《水调歌头》
清代·于晓霞

山色淡何处，都在渺茫中。白云千缕万缕，忽现又还封。

如此风光休误，只合焚香煮茗，相对抚丝桐。古寺隐林杪，依约度疏钟。

倚危栏，舒远目，意无穷。乱鸦阵阵归去，鸟道暗相通。

岭畔丹枫落去，陌上绿杨调尽，晚节羡苍松。抚景一长啸，幽思付归鸿。

作者简介：字绮如，金坛人，闺秀冯馨畦女，浙江知县金文渊室。有《小琼花仙馆词》。